Niels Christiansen og Søren Munk er trænere i Løgstør Sportsskytteklub, og de er et vellidt team. Det fik de bevis på tirsdag aften, da DGI, repræsenteret ved blandt andre hovedbestyrelsesmedlem Hanne Lene Haugaard, overraskede makkerparret i klubben og overbragte dem nyheden om, at de er blevet kåret som Årets Trænerteam 2016.. Det var medlemmer af Løgstør Sportsskytteklub, der indstillede Niels Christiansen og Søren Munk til prisen, og begrundelsen for, at det i år skulle være lige netop det nordjyske makkerpar, der løb med prisen lyder blandt andet, at Niels Christiansen og Søren Munk udmærker sig ved at dygtige til de nye, særligt de unge, skytter og at de arbejder tæt sammen om at udvikle skyttesporten. I indstillingen bemærkes det i øvrigt, at de to trænere spreder godt humør ved altid at være klar med en kæk bemærkning.
To trænere fra Løgstør Sportsskytteklub blev tirsdag aften hædret som Årets Trænerteam 2016 af DGI.